Source: http://inatsisit.gl/lov?rid=%7B5CCB544E-4947-4B8B-AD55-8A77874DA589%7D
Timestamp: 2020-07-02 13:32:15+00:00
Document Index: 9550537

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10']

§ 1. Kalaallit Nunaanni namminersornerullutik Oqartussat nunaqarfinni illumik sullivimmik sananissamut tapiissuteqarsinnaapput siunertarisimappagu naleqquttumik ornittagaanissaq, innaallagissap sarfaqarluni, imeqarluni kiassaateqarfeqarlunilu, errorsiviusinnaalluni uffarfigineqarsinnaallunilu, errorsivigineqarsinnaalluni, ammerivigineqarsinnaalluni aammalu sunilluunniit sanaaluffiusinnaalluni sannaviusinnaallunilu.
§ 2. Kalaallit Nunaanni Namminersornerullutik Oqartussat tapiissuteqarsinnaapput pilersitsinermut aningaasartuutit 85 procentiat angullugu. Pilersitsinermut aningaasartuutit sinneri kommuneqarfiata nammineq pissarsiarissavai.
§ 3. Illu suliffik kommuneqarfiup pineqartup pigaa.
§ 4. Illu sullivik nunaqarfimmi innuttaasut kikkulluunniit piffissani aalajangersimasuni atorsinnaasarissavaat.
§ 5. Kommunalbestyrelse siulersuisunik pilersitsissaaq illumik suliffiusartumik ingerlatsinermik nakkutiginnittussamik.
Siulersuisuni bygderådi, kommunalbestyrelse illu sullivimmillu atuisut sinniisuutitaqassapput.
§ 6. Kommuneqarfik aatsaat tapiiffigineqarsinnaavoq illup sulliviup ingerlanneranut kommuneqarfik ileqqoreqqusaliorsimappat. Kommuneqarfiup ileqqoreqqusaa atortussanngortinneqassaaq Namminersornerullutik Oqartussanit.
§ 7. Kommuneqarfiup ileqqoreqqusaa imaqassaaq makkua pillugit aalajangersakkanik:
2) Nakkutilliisumut ilitsersuut.
3) Illu sulliviup atorneqartarneranut malittareqqusanik.
4) Tamanut ammasunik ataatsimiititsisarnermut.
§ 8. Namminersornerullutik Oqartussanit tapiissutisissagaanni piumasarineqarpoq kommunalbestyrelsep sananeqarnissaa akisussaaffigissagaa malittarisassiat erseqqinnerusut Namminersornerullutik Oqartussanit aalajangiunneqarsimasut malillugit.
§ 9. Namminersornerullutik Oqartussat erseqqinnerusunik malittareqqusaliussapput tapiissutisisinnaanermut, tapiissutissanik qinnuteqarnermi periusissanik, tapiissutinik pissagaanni atugassarititaasussanik il.il.
§ 10. Inatsisartut inatsisiliaat erniinnarluinnaq atuutilissaaq.
Namminersornerullutik Oqartussat, ulloq 16.november 1984
ltl_nr_09 1984_bilag_grl htm